શહેરમાં જ્યોતિષ વિદ્યાના નામે પ્રેમીઓ સાથે મિલન કરાવી આપવાથી લઇને લગ્ન તો ઠીક છૂટાંછેડા સુધ્ધા કરાવવાના દાવા ઢોંગી જ્યોતિષો દ્વારા કરવામાં આવે છે. લગ્ન ભંગ થયા બાદ રચના પ્રેમમાં પડી હતી. જોકે આ પ્રેમ પણ જતો રહેતાં રચના જ્યોતિષના ચક્કરમાં ભેરવાઇ હતી. તેણે કનુ મહારાજને પોતાના ગુરુ બનાવ્યા હતા. સામે કનુ મહારાજે પણ રચનાને પોતાની શિષ્યા બનાવી હતી. પ્રેમીને તંત્ર વિદ્યાના જોરે મેળવી આપવાનો ભરોસો આપી કનુ મહારાજ તેને વિધિ કરવાના બહાને અનેક સ્થળોએ લઇ જતો હતો અને વિધિના નામે ખર્ચો કરાવતો રહેતો હતો. પ્રેમી તો મળ્યો ન હતો પરંતુ પાખંડી જ્યોતિષ ગુરુના હાથે જ તેને મોત મળ્યું હતું. રચના આ જ્યોતિષ સાથે વિધિ કરવા જતી હોવાનું માતાને પણ પહેલેથી જ જાણ હતી. જોકે તે વખતે માતાએ કે કોઇ અન્ય સંબંધીઓએ તેને રોકી હોત તો કદાચ રચનાને બચાવી શકાઇ હોત.